परवरिश (1977 फ़िल्म)
परवरिश 1977 में बनी हिन्दी भाषा की फिल्म है। यह मनमोहन देसाई द्वारा निर्देशित है। फिल्म में अमिताभ बच्चन और विनोद खन्ना ने दो भाइयों की भूमिका निभाई है। शबाना आज़मी और नीतू सिंह ने प्रेमिकाओं की भूमिका निभाई है। अमज़द ख़ान और कादर ख़ान खलनायक हैं। इस फिल्म का संगीत लक्ष्मीकांत प्यारेलाल ने दिया और गीत के बोल मजरुह सुल्तानपुरी ने लिखें। यह "हिट" रही थी और बॉक्स ऑफिस पर साल की चौथी सबसे ज्यादा कमाई करने वाली फिल्म थी। यह मनमोहन देसाई की उस साल की चार हिट फिल्मों में से एक थी, जिनमें अन्य चाचा भतीजा, धरम वीर और अमर अकबर एन्थोनी थी। इस फिल्म से शम्मी कपूर का चरित्र भूमिकाओं में पूरी तरह से प्रवेश हुआ, जिसे वह अगले दो दशकों तक निभाते रहे।